cyanic-selkie/wikianc huggingface dataset:
היסטוריה של מערך ההגנה האווירית
יירוטי רקטות ששוגרו מעזה לפני מבצע "עמוד ענן"
בהסלמה נוספת, שכונתה בצה"ל "מבצע הד חוזר", שיגרו מחבלים פלסטינים כ-300 רקטות, חלקן הגדול רקטות גראד. באזורים שבהם פעלה מערכת "כיפת ברזל", הצליחה המערכת ליירט 56 מתוך 73 הרקטות. היה זה סבב הלחימה הנרחב ביותר מאז מבצע עופרת יצוקה בשנת 2009. בסבב הלחימה נפגע אדם אחד בלבד בצד הישראלי.
מבצע עמוד ענן
מבצע עמוד ענן היה סבב לחימה בן שבוע ימים (החל ב-14 בנובמבר 2012 והסתיים ב-21 בנובמבר 2012) שהתחיל עם חיסולו בסיכול ממוקד של אחמד ג'עברי, מפקדה בפועל של הזרוע הצבאית של החמאס. במהלך המבצע נערכו אלפי תקיפות על יעדים ברצועת עזה, ובמקביל נורו מרצועת עזה 1,506 רקטות לעבר יישובי הדרום ולראשונה בוצע ירי גם לעבר ערי המרכז ובהן ראשון לציון, תל אביב וירושלים. המבצע הסתיים כעבור שבוע בהכרזה על הפסקת אש. המבצע לא כלל כניסה קרקעית, ונוהל בעיקר על ידי חיל האוויר ובו הופעלה כיפת ברזל עם 5 סוללות בדרום הארץ. השוואת המבצע למבצע עופרת יצוקה שקדם לו, ובו כן התקיימה כניסה קרקעית לרצועת עזה, המחיש את החשיבות האסטרטגית של מערכות הגנה אווירית בכלל וכיפת ברזל בפרט.
מבצע צוק איתן
על אף הכניסה הקרקעית, המשיך ירי הרקטות ב-18 ביולי ובימים לאחר מכן. ב-18 ביולי נורו מטחי נורו לעבר דרום ישראל, לרבות אשקלון, אשדוד ובאר שבע. בשעות הערב נורה מטח אל גוש דן והשרון, ונמשך הירי אל הדרום. רקטה אחת נפלה בחצר בית בגן יבנה, גרמה נזק רב לבית ולבית כנסת סמוך. ב-22 ביולי, בעקבות נפילת רקטה ביהוד סמוך לנמל התעופה בן-גוריון, הודיעו עשרות חברות תעופה אמריקניות ואירופאיות על הפסקת טיסותיהן לישראל וממנה. שינוי מדיניות היירוט של רקטות לאזור נתב"ג הביא לחידוש הטיסות. יום למחרת ייורט רקטות שכוונו לשדה התעופה.
Tell Me It's Over
Tell Me It's Over (בעברית: תגיד לי שזה נגמר) הוא סינגל שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water. השיר יצא לאור ב-12 בדצמבר 2018, על ידי חברת התקליטים BMG רייטס מנג'מנט, כסינגל השני מתוך האלבום.
וידאו קליפ
הווידאו קליפ הנלווה של השיר הוקרן בבכורה עולמית ב-12 בדצמבר 2018, בערוץ היוטיוב של אבריל לאבין. הוא מתחיל כאשר ניתן לראות אותה ואת בן הזוג שלה מבלים יחדיו וחוגגים את חג המולד. בהמשך, היחסים ביניהם מדרדרים עד שהוא מנפץ את הטלפון על הרצפה ולאבין מבינה כי היא צריכה להיפרד ממנו.
צ'יימס
במוזיקה קלאסית
צ'יימס הופיעו לראשונה בין 1860 ל-1870 בפריז. ג'ון הרינגטון מאנגליה רשם פטנט על צינורות עשויים ברונזה. ארתור סאליבן כנראה היה המלחין הראשון שכתב לצ'יימס בתזמורת, בשנת 1886. בתחילת המאה העשרים שולבו צ'יימס גם בעוגבי תיאטרון כדי לייצר אפקטים.
ריכטרספלט
בני הקבוצה האתנית של ה של ריכטרספלט תבעו את הבעלות על אדמתם המסורתית והניחו בצד את תחום השימור הזה למחקר ותיירות עתידיים. החלק הצפוני של האזור הוכרז ב-1991 לאחר 18 שנים של משא ומתן בין מועצת הגנים הלאומיים לאנשי הנאמה המקומיים שממשיכים לחיות ולרעות את חיות המשק שלהם באזור. זהו שטח של 1,624.45 קילומטרים רבועים. זהו מרחב המחיה לאנשי הנאמה שבו הם נודדים עונתית עם חיות המשק שלהם ועושים שימוש במערכת האקולוגית השבירה. אזור השימור הקהילתי גובל מצפון בפארק הלאומי ריכטרספלט (המנוהל על ידי קהילת ריכטסוולד והפארקים הלאומיים של דרום אפריקה) שמורת הטבע המחוזית נבאבייפ (Nababiep) ובאזורי מרעה קהילתיים ייעודיים המאפשרים לאנשי נאמה להמשיך באורח חייהם המסורתי.
צמחייה
כ-4,849 מיני צמחים, 40 אחוז מהם אנדמיים, תועדו בריכטרספלט בעיקר מיני סוקולונטים ואלווי.
קדה
כלכלה
כלכלת קדה מתבססת בעיקר על גידול אורז, תעשייה ותיירות, שמתרכזת בעיקר באי לנגקאווי (Langkawi).
קבוצת הארמיות המזרחית (האימפריה העות'מאנית)
היסטוריה
קבוצת הארמיות הוקמה ב-7 ביוני 1918 וכמפקדה מונה ואיפ פאשה. הקבוצה כללה את הארמיות השלישית והתשיעית. הקבוצה הוקמה מתוך רצון של העות'מאנים לסיים את המערכה בקווקז אשר בעקבות נפילת האימפריה העות'מאנית נכנסה לתוהו ובוהו מוחלט. קבוצת הארמיות לא לחמה באף צבא אמיתי, אלא במיליציות מקומיות ורפובליקות עצמאיות קטנות שהוקמו באזור בעקבות הסתלקות הרוסית. ב-29 ביוני הוחלף ואיפ פאשה בידי חליל קוט. בספטמבר הוכפף צבא האסלאם אל הקבוצה. הקבוצה פורקה ב-21 באוקטובר של אותה שנה.
ניסים מזרחי
רקע
מזרחי נולד לדוריס ורחמים מזרחי. שני הוריו התעוורו בינקותם כתוצאה ממחלת הטרכומה. אביו יליד הארץ, כשחלה עבר לבית חינוך עיוורים בירושלים. אמו נולדה בעיראק, ב–1951 עלתה כנערה לישראל ומעולם לא למדה בבית הספר. יש לו שתי אחיות מבוגרות ממנו. ניסים גדל בשכונת קריית היובל בירושלים. למרות הצלחותיו בלימודים, מורתו דחקה בהוריו לשלוח אותו לבית ספר מקצועי. אף על פי כן, הוא נשאר ללמוד בזכות התעקשות אמו.
עידן נחמיאס
קריירת מועדונים
נחמיאס נולד בקיבוץ עין זיוון שברמת הגולן, ולאחר מכן עבר עם משפחתו למושב אניעם שברמת הגולן. נחמיאס החל לשחק כדורגל בקבוצת הילדים של מ.ס. גולן/קצרין, ובגיל 14 הצטרף למחלקת הנוער של עירוני קריית שמונה. ב-6 במאי 2017 ערך את הופעת הבכורה שלו בקבוצה הבוגרת של המועדון, בהפסד 1–4 להפועל כפר סבא בליגת העל.
מהומות הסגר בהולנד (2021)
תגובות
שר האוצר ווקה הוקסטרה אמר כי ההתפרעויות לא יגרמו לממשלה "להיכנע לכמה אידיוטים". שר המשפטים והביטחון פרדיננד גרפרהאוס אמר זאת. "כנראה שקבוצות קטנות מוצאות צורך להתפרע. אבל זה לא בגלל מדיניות הקורונה, כי אתה לא צריך לבזוז חנות בשביל זה", אמר. גראפרהאוס והוסיף כי המשטרה וKoninklijke Marechaussee מכים את הפורעים. הם יהיו נתונים לשיפוט מקוצר ויכולים להתמודד עם עונשי מאסר ללא תנאי.
יוליוס שנור פון קרולספלד
ביוגרפיה
בתחילת תקופתו ברומא, שנור הושפע במיוחד מלימוד מדויק של הציור האיטלקי מהמאה החמש עשרה, אולם עד מהרה הוא זנח את הפשטות המעודנת הזו, והחל להסתכל לעבר סגנונות הרנסאנס המשוכללים יותר.
וילהלם, דוכס אוסטריה
ביוגרפיה
וילהלם מת ב-1406 ללא יורשים בווינה. הוא נקבר בקריפטה הדוכסית בקתדרלת סטפן הקדוש בווינה. עם מותו, התרחשה חלוקה נוספת של ארצות התורשה ההבסבורגיות, ולאחר מכן אחיו של וילהלם, לאופולד הרביעי, השתלט על העוצרות באוסטריה עצמה, ארנסט הברזל, הבן השלישי, ירש את הדוכסות הפנימית של אוסטריה, ופרידריך הרביעי, הצעיר ביותר, ירש את טירול ואוסטריה הנוספת.
הראל בית-און
קריירה עסקית
בשנת 2000 ייסד בית־און את קבוצת ויולה, יחד עם שלמה דוברת, אבי זאבי ואהרן דוברת, ושימש כשותף בקרן כרמל ונצ'רס (בהמשך שם הקרן שונה לויולה ונצ'רס).
משפחת פיירו
התקופה הראשונה
לו'צו וקרינה (אחותו של אמדאו) כבר חברים הרבה זמן, אבל הוא מתאהב במורנה מהפעם הראשונה שהם הכירו. הוא עוזב את קרינה בשבילה אבל מורנה לא מעוניינת בו והוא חוזר סופית לקרינה. הקשר מסתיים שוב שהשחקנית בתפקידה של קרינה הייתה צריכה לעזוב את הסדרה, מה שתורגם בסדרה שקרינה צריכה לעזוב ולחיות במקום מרוחק. השלושה, לוצ'ו, קרינה ומורנה, הקימו להקה שהתכוון לקדם ערוץ 13 (ששידר את הסדרה) אבל לבסוף כריס מורנה לקחה את הזכויות על הלהקה.
רודני הוד
יוטה ג'אז
הוד נבחר במקום ה-23 של דראפט ה-NBA‏ 2014, על ידי יוטה ג'אז. במהלך העונה נפצע ברגלו והחמיץ משחקים רבים. הוא סיים את העונה כשחקן החמישייה הפותחת והשיג ממוצע של 8.7 נקודות ב-50 המשחקים בהם שותף.
פירמידה (מבנה)
פירמידה באדריכלות המודרנית
לעיתים נבנית פירמידה קטומה - כזו שחלקה העליון חסר, והיא אינה מסתיימת בקודקוד, אלא במישור שצורתו כצורת הבסיס, אך הוא קטן יותר ומקביל לו.
אזוטריזם
לדוגמה: מיסטיקנים שונים מייחסים תכונות מדהימות לצורת הפירמידה, והיסטוריות מדהימות מיוחסות למבני פירמידה פולחניים. הפירמידה של גיזה משכה תשומת לב מיוחדת.
כיום יש המשתמשים ב"פירמידת כוח" לצורך מה שמכונה ריפוי ואיזון אנרגטי, ו"העלאת האנרגיה" של מזונות ומשקאות. למותר לציין שאין כל מדידות או ראיות אחרות לכוחן הריפויי של הפירמידות.
ריצ'רד מילס ג'וניור
ביוגרפיה
ביולי 2014 מונה מילס על ידי נשיא ארצות הברית, ברק אובמה לשמש כשגריר ארצות הברית בארמניה, מילס כיהן בתפקיד זה עד החלפתו באוקטובר 2018.
התמוטטות גשר מורבי
האסון
האסון התרחש כארבעה ימים לאחר שהגשר נפתח מחדש לאחר שיפוצים.
TeamViewer
יצירת חיבור
ניתן להתקין את התוכנה באמצעות הליך התקנה, אם כי ישנה גרסה ניידת שאינה כוללת חילוץ של קובצי ההתקנה על המחשב. על מנת להתחבר למחשב אחר, יש להפעיל את התוכנה על שני מחשבים. על מנת להתקינה יש צורך בגישת מנהל המערכת ואישורו, אולם ניתן להפעילה על ידי כל משתמש. עם הרצתה על המחשב, משתמש המערכת מקבל מספר פרטנר בדומה לשם משתמש רנדומלי, וזאת בצירוף קבלת סיסמה. אלו הם פרטי נגישות באמצעותם ניתן יהיה ליצור חיבור עם אותו משתמש דרך מחשב אחר באמצעות הזנת פרטי זהות.
ברבי: הכי טוב בשתיים
ברבי: הכי טוב בשתיים (באנגלית: Barbie: It Takes Two) היא סדרת טלוויזיה אמריקאית-קנדית בהנפשה ממוחשבת, מסוגת קומדיה והרפתקאות, אשר משמשת כהמשכון לסרט "ברבי: עיר גדולה, חלומות גדולים" שמשמש כסיום של "ברבי: הרפתקאות בבית החלומות". כל המדיות מבוססת על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסדרה פותחה על ידי מרשה גריפין, הופקה על ידי Mattel Television האמריקאית והונפשה על ידי Mainframe Studios הקנדית.
ג'ורג' טאקיי
ביוגרפיה
עם סיום לימודי התיכון נרשם טאקיי לאוניברסיטת קליפורניה בברקלי שם למד אדריכלות. בהמשך למד גם באוניברסיטת קליפורניה בלוס אנג'לס, שם קיבל תואר ראשון בתיאטרון בשנת 1960 ותואר שני בתיאטרון בשנת 1964. בהמשך למד במכון שייקספיר שבאנגליה, ובאוניברסיטת סופיה שבטוקיו, יפן. לאחר מכן למד משחק בהוליווד בסדנת דסילו (Desilu Workshop).
חייו האישיים
ג'ורג' טאקיי הוא בודהיסט.
לוקאס וריסימו
סנטוס
ב-2012, לאחר טורניר גביע סאו פאולו לקבוצות נוער הוא החל להרשים סקאוטים ובמרץ 2015 חתם על חוזה עד שנת 2017 בקבוצת סנטוס. בינואר 2016 הופיע לראשונה במדי הקבוצה הבוגרת. במרץ 2017 האריך את חוזהו בסנטוס עד שנת 2019. ושיחק גם באליפות סאו פאולו וגם בליגת העל הברזילאית. במרץ 2017 הופיע לראשונה גם במסגרת גביע ליברטדורס. את השער הראשון לזכות סנטוס הבקיע ב-4 במאי במשחק נגד סנטה פה המקסיקנית (במשחק שהסתיים בתוצאה 3:2). הוא הפך לשחקן קבוע בהרכב הקבוצה הבוגרת וחתם על חוזה עם תנאים טובים יותר עד שנת 2022.
סורת א-נג'ם
סורת א-נג'ם (בערבית: سورة النجم, "הכוכב") היא הסורה ה-53 בקוראן. היא מונה 62 פסוקים, ושמה נגזר מהפסוק הראשון בה.
קז'ימייז' דיינה
קריירה
בשנת 1978 עבר לדיינה למנצ'סטר סיטי האנגלית. הוא ערך את הופעת הבכורה שלו בנובמבר 1978. דיינה סבל מפציעות רבות במהלך תקופתו בקבוצה, אותה הוא עזב בינואר 1981 לאחר שרשם במדיה 43 הופעות בלבד בהן כבר 13 שערים.
ברקסטון בראג קומר
נישואים ומשפחה
ב-1872 נשא קומר לאישה את אווה ג'יין האריס מקאתברט, ג'ורג'יה. הוא בנה בית גדול עבורם בקומר סטיישן שבמחוז ברבור. השניים היו נשואים עד לפטירתה של אווה ב-6 במרץ 1920, יום לאחר מינויו לתפקיד סנאטור.
מפעלי אבונדייל
מיזם אחר של קומר היה מפעל הטקסטיל אבונדייל, שבסיוע בניו, היה לאחד ממפעלי הטקסטיל הגדולים ביותר באלבמה. משפחת טריינר, שהיו לה עסקי טקסטיל בצ'סטר, פנסילבניה, תכננה להרחיב את עסקיה לדרום בעיר התעשייתית החדשה והמפתחת, ברמינגהאם. היא הציעה השקעות לאנשי עסקים כמו פרדריק מיטשל ג'קסון הבן, שהסכים להשקיע 150,000 דולר כדי להעביר את מפעל הטקסטיל לברמינגהם. ג'קסון, שהיה נשיא המועדון המסחרי של ברמינגהאם, קודמתה של לשכת המסחר של אזור ברמינגהאם, התחייב "לסייע ליצירת מקומות תעסוקה לאלה שזקוקים להם נואשות בעיר הצעירה והנאבקת של ברמינגהאם". בנו של קומר, ג'יימס מקדונלד קומר, נזכר לימים שאביו היה חדור במניע לקחת חלק במיזם העסקי החדש באמצעות "תחושה שברמינגהאם זקוקה לתעשייה שתיצור מקומות תעסוקה הן לנשים והן לגברים".
רפורמת הרכבות
את רובו של נאום ההשבעה שלו כמושל אלבמה הקדיש קומר לסוגיית הרפורמה בענף הרכבות וביקש מבית המחוקקים להעביר עשרים חוקים נפרדים כדי לתת לנציבות הרכבות סמכויות לקביעת תעריפים ואכיפתם. בית המחוקקים, שהיה תמים דעים איתו, העביר את הרפורמה בשינויים קלים בלבד. באמצעות חוקים חדשים אלו, השיג קומר לבסוף את הפחתת התעריפים שאפשרה למגזר העסקי באלבמה תנאי תחרות טובים יותר מול עמיתיהם במדינות השכנות.
הרפורמה בחינוך
יותר מרבע הכנסות המדינה ב-1910 נבעו מהתשלום עבור העסקת האסירים השחורים. העיתונאי דאגלס בלקמון ציין שקומר ביסס את השיפורים עבור האוכלוסייה הלבנה על כספים שהגיעו מעבודתם של השחורים. רמת הלימודים עבור התלמידים הלבנים עלתה, וכתוצאה בכך עלה שיעור ידיעת קרוא וכתוב, אך במערכת שהתבססה על הפרדה גזעית, לא זכו האפרו-אמריקאים למימון שווה למוסדות החינוך שלהם. תחת ממשלו של קומר, הכספים שהוצאו על חינוך לכל תלמיד שחור היו בהיקף של שביעית מאלו שהוצאו על תלמיד לבן. שיעור ידיעת קרוא וכתוב בקרב הלבנים עלתה באופן ניכר, אך ירדה באופן ניכר בקרב השחורים. ב-1920 עמד שיעור זה בקרב השחורים באלבמה על 50 אחוז.
שנותיו האחרונות
בשל הסעיף בחוקת אלבמה שמנע מהמושלים לכהן ביותר מתקופת כהונה אחת רצופה, לא היה זכאי קומר להתמודד בבחירות של 1910. בבחירות של 1914 הוא הובס על ידי מועמד שנתמך על ידי קואליציה של חברות הרכבות, ארגוני העובדים ותומכי האפשרות של אכיפת חוק היובש על ידי הרשויות המקומיות.
הנצחתו
קרן קומר (The Comer Foundation), שהוקמה על שמו והמטה שלה שוכן בברמינגהאם, מעניקה מלגות לסטודנטים המתגוררים במחוזות אלבמה שבהם מפעליו פעלו בעבר.
וסקו סוזה
קריירה בינלאומית
סוזה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
ברני דו פלסיס
קריירה
הוא גדל כילד צמחוני, אולם בגיל 18, כשהחל לעסוק בפיתוח גוף, החל לצרוך בשר משום שהוא סבר שהוא חייב לאכול בשר על מנת לקבל מספיק חלבון. בשנת 2014, אימץ אורח חיים טבעוני בעיקר מטעמים מוסריים. בשנת 2016, השתתף בפרסומת של PETA לקידום טבעונות. בשנת 2017, החל לעסוק באמנות קעקועים טבעונית (קעקועים שנעשים בעזרת דיו שאינו מכיל חומרים מן החי ושאינם מנוסים על עורות של חזירים).
סלע (אדום)
סלע (אדום) עיר באדום המוזכרת בתנ"ך. בעבר זהותה על פי יוסף בן מתתיהו עם פטרה, אך כיום יותר מקובל לזהותה עם מוצב סלע ליד הכפר א-סלע צפונית מבצרה בצפון אדום, מדר' דרום מזרח לים המלח.
חמזה יוסף
ביוגרפיה
הוא למד בבית ספר יסודי ציבורי ואחר כך במוסד פרטי בגלאזגו. לפי תיאורו, בעקבות פיגועי 11 בספטמבר 2001 החל להתערב בפוליטיקה. הוא היה נשיא אגודת הסטודנטים המוסלמים באוניברסיטת גלאזגו שבה השלים לימודי תואר שני באמנויות.
קריירה
בבחירות 2007 לפרלמנט הסקוטי פעל למען מפלגת ה-SNP שזכתה אז לראשונה להרכיב את הממשלה, ובעקבות הבחירות החל לעבוד כעוזרו הפרלמנטרי של באשיר אחמד, חבר הפרלמנט הסקוטי הראשון מרקע אסיאתי ומוסלמי. לאחר פטירת אחמד ב-2009, המשיך כעוזרם הפרלמנטרי של חברים אחרים בפרלמנט ובמאי 2011, בהיותו בן 26 בלבד, נבחר לפרלמנט הסקוטי. הוא נשבע אמונים באנגלית ובאורדו כדי לבטא את זהותו הבריטית-פקיסטנית.
ביוכימיה קלינית
הפקת דגימות סרום ופלסמה
דגימות סרום במעבדה מופקות על ידי סרכוז דגימות הדם המתקבלות על ידי פלבוטומיסטים בסרכזת (צנטריפוגה), אשר משקיעה את תאי דם וטסיות הדם בעלי הצפיפות הגבוהה יותר לתחתית מבחנת הסרכוז, כאשר הנוזל העליון הוא הסרום המונח מעל לתאים המושקעים. צעד ראשוני זה לפני ביצוע האנליזה נכלל לאחרונה במכשירים הפועלים בעקרון של "מערכת משולבת". פלסמה דומה לסרום, אלא שהיא מתקבלת על ידי סרכוז הדם ללא תהליך הקרישה. הפלסמה, מתקבלת על ידי סרכוז לפני שהקרישה מתרחשת. סוג הבדיקה הנדרשת מכתיב את סוג הדגימה שבו ישתמשו.
פנל בדיקות
סדרת בדיקות מוזמנת בדרך כלל כבדיקות משולבות לתוך מערך בדיקות המכונה "פנל בדיקות":
כוחות מיוחדים
מינוחים
בארצות הברית, המונח "כוחות מיוחדים" (SF) מתייחס ל"כומתות הירוקות" - הכוחות המיוחדים של זרוע היבשה ואילו המונח "כוחות המבצעים המיוחדים" (SOF) מתייחס לכלל הכוחות המיוחדים מכל הזרועות של הכוחות המזוינים.
קומנדו ימי
קומנדו ימי היא יחידה מיוחדת שמתמחה במשימות קומנדו בתווך הימי, כולל השתלטות על כלי שיט, חבלה ימית, צלילה ופשיטה מהים.
פעולה ישירה
משרד ההגנה האמריקני הגדיר פעולה ישירה כ"פשיטות קצרות והתקפות בקנה מידה קטן המתבצעות בסביבות עוינות, מוכחשות או רגישות פוליטית, ומפעילות יכולות צבאיות מיוחדות כדי לתפוס, להשמיד, ללכוד, לנצל או לפגוע ביעדים שהוגדרו. פעולה ישירה שונה מפעולות התקפיות קונבנציונליות ברמת הסיכון הפיזי והמדיני, בשיטות הפעולה, וברמת יכולת ההפללה והדיוק הנדרשים כדי להשיג יעדים ספציפיים."
מלחמה בטרור
לחימה בטרור היא משימה שנעשית הן על יחידות צבאיות והן על ידי יחידות עילית או יחידות טקטיות של גופי ביטחון אזרחיים כגון משטרה או ז'נדרמריה.
כוחות מיוחדים בצה"ל
אתר צה"ל מונה 12 יחידות בכוחות המיוחדים שלו :
משפחת רובינסון השווייצרית (סרט, 1960)
תקציר העלילה
עשרות פיראטים חמושים בנשק קר וחם יורדים לחוף ומסתערים לעבר הגבעה. הם עוברים על גשר שהרובינסונים ממוטטים, נופלים לבור של הטיגריס שמשסע אותם ונהרגים מפצצות אגוזי הקוקוס ומבולי העץ שמושלכים עליהם. חלק קטן ובתוכם קואלה, מצליחים לאגף את המתגוננים ומתנהל קרב פנים אל פנים. ברגע המכריע מגיעה ספינת התותחים של הקפטן שפותחת באש תותחים על הסירות וספינת הפיראטים ומפוצצת אותן והם בורחים.
פואנט נואר
פואנט נואר (בצרפתית: Pointe-Noire) היא הבירה הכלכלית של הרפובליקה של קונגו והעיר השנייה בכמות האוכלוסייה לאחר הבירה ברזוויל. מעמדה של העיר משנת 2004 היא של מחוז אוטונומי. לפני כן העיר הייתה בירת מחוז קוילו. העיר שוכנת על חוף האוקיינוס האטלנטי.
היסטוריה
עם ייסוד אפריקה המשוונית הצרפתית בשנת 1910, הותר לחברות צרפתיות להתפתח גם באזור זה. לצורך כך היה חשוב לקשר בין ברזוויל שבה היו הרציפים הצרפתיים בנהר קונגו ובנהר אובנגי לחוף האוקיינוס האטלנטי. במורד נהר הקונגו אחרי ברזוויל יש אשדים שלא מאפשרים לספינות לשוט שם, ולכן לא ניתן להשתמש בנהר עצמו לקישור לאוקיינוס. לכן החלה הקמה מסילת ברזל בשנת 1921 בין ברזוויל לבין החוף האטלנטי. ב-22 במאי 1922 נוסדה פואנט נואר בחוף האטלנטי. ב-1927 בעיר היה מקור מים וביו בו 3,000 תושבים. ב-1932 הוקם שדה תעופה וב-1934 החלה לפעול מסילת הברזל קונגו-אוקיינוס (Chemin de fer Congo-Océan). ב-1936 הוקם בית החולים הראשון ובאותה שנה הבנק של אפריקה המערבית (BAO) פתחה סניף ראשון בעיר. ב-1942 הגיעה לנמל הימי של פואנט נואר האוניה הראשונה ואז העיר הוכרזה כעיר הנמל של אפריקה המשוונית הצרפתית.
ב-1950 אוכלוסיית העיר הגיע ל-20 אלף והפכה לבירת אפריקה התיכונה, כאשר ברזוויל שימשה כבירת אפריקה המשוונית הצרפתית. ב-1960 כאשר הרפובליקה של קונגו קיבלה עצמאות העיר הייתה העיר המודרנית ביותר במדינה. ב-1980 התגלה בעיר נפט ואוכלוסיית העיר הוכפלה על 1982. בשנת 1994 הגיע האוכלוסייה ל-360,000 תושבים.
אנדרה אמארו
קריירת מועדונים
אמארו גדל במחלקות הנוער של נאבאל, אקדמיקה דה קוימברה וויטוריה דה גימארייש. ב-21 בדצמבר 2020 ערך אמארו את הופעת הבכורה שלו בקבוצה הראשונה של ויטוריה דה גימארייש, בניצחון 4-0 על ק.ד. סנטה קלרה במסגרת המחזור העשירי בליגת העל הפורטוגלית לעונת. ב-30 באפריל 2021 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-30 בליגה.
שארל דה קוסטר
קורות חייו
דה קוסטר ערך את הופעת הבכורה שלו כמשורר בכתב העת Revue trimestrielle ("סקירה רבעונית"), שנוסד ב-1854. ב-1856 ייסד יחד עם פליסיאן רופ (Félicien Rops) את כתב העת Uylenspiegel שהוגדר כ"בטאון לתעלולים ספרותיים ואמנותיים" (journal des ébats littéraires et artistes), שיצא לאור עד 1863. תקופה מסוימת הועסק בארכיון המדינה הבלגי ובמשך תקופה קצרה לימד בבית הספר הצבאי בבריסל. אסופת המכתבים שלו מהשנים 1850 עד 1858, בשם Letters à Elisa, נערכה על ידי צ'ארלס פוטווין ב-1894.
סטיב בושמי
סטיבן וינסנט "סטיב" בושמי (באנגלית: Steven Vincent "Steve" Buscemi; נולד ב-13 בדצמבר 1957) הוא שחקן ובמאי קולנוע וטלוויזיה אמריקאי, מועמד תשעה פרסי אמי (זכה באחד), זוכה פרס גלובוס הזהב ושני פרסי גילדת שחקני המסך על משחקו בסדרה "אימפריית הפשע".
ההיסטוריונים החדשים
ביקורת
בספרו, "פיברוק ההיסטוריה הישראלית", טוען אפרים קארש, כי "אחדים מן המיתוסים המרכזיים העומדים ביסוד המאמץ של 'ההיסטוריונים החדשים' [הוא] להוכיח כי מדינת ישראל בחטא נולדה".
שי דנון
קריירה בתיאטרון
בין השנים 1964 - 1965 למד משחק בארצות הברית אצל המורה הוטה האגן יחד עם יהורם גאון.
ההיסטוריונים החדשים
ביקורת
הפרופסורים טוביה פרילינג ויהודה באואר הביעו ביקורת על גישת ההיסטוריונים החדשים במסגרת מאמרם "לא תום ולא שגב" שנכתב כביקורת על ספרו של תום שגב, "המיליון השביעי: הישראלים והשואה" (הוצאת כתר 1991). המאמר הופיע בגיליון 160–161 (מאי-יוני 1993) של עתון 77.
שי דנון
משפחה
בשנת 1969 נישא לדליה דנון לבית הופטמן. לשניים נולדו שני בנים: דני וגילי. המשפחה התגוררה בחולון.
ביוני 2012 יצא לאור "שניהם - שי ודני דנון", ספרה של דליה דנון לזכרם של יקיריה, דני בנה ושי בעלה שנפטרו בתוך שנה אחת.
עמנואל הכטלינגר
קריירה
בשנת 1970 מונה להנהלת הפועל באר שבע, ובשנת 1979 מונה ליו"ר אגודת הכדורסל של הקבוצה.
חיים אישיים
הכטלינגר התגורר בבאר שבע, היה נשוי ואב לשלושה ילדים. נפטר בשנת 2018 ממחלת הסרטן.
רוטב דגים
האימפריה הרומית
גארוּם (בלטינית: Garum, מיוונית עתיקה: γάρον, גָרוֹן; בתלמוד מופיע בשם אוקסיגרון, אכסיגורין או איקסגורין וידוע גם כמורייס או מורייסא) היה רוטב דגים שהיווה את התבלין המרכזי במטבח הרומי. הוא הופיע לראשונה בתקופת יוון העתיקה והפסיק להופיע במתכונים במאה ה-11.
דרום מזרח אסיה
רוטב דגים מדרום מזרח אסיה עשוי לעיתים קרובות מאנשובי, מלח ומים, וטעמו וריחו עזים. אנשובי והמלח מוכנסים לחביות עץ לתסיסה ונסחטים אט אט, ומהם ניגר נוזל מלוח עם ניחוח ימי. המלח גורם להגרת נוזלים באמצעות אוסמוזה.
קוריאה
באי צ'ג'ו שבקוריאה נהוג להשתמש ברוטב דגים המותסס מיני מקרל הנפוצים במזרח אסיה במקום רוטב סויה.
הבה נגילה
הניגון החסידי
הלחן הוא בסולם פריגיש הנחשב לחריג במוזיקת פופ מערבית, אך פופולרי במוזיקה חסידית.
בתרבות העולמית
גם זמרים לא יהודים אימצו את השיר וביצעו אותו בהופעות ובכך הרחיבו את הפופולריות שלו בארצות הברית, ובהמשך בכל העולם, והקנו לו מעמד של סטנדרט מוזיקלי. אף שנכתבו לו מילים גם בשפות אחרות, ברוב הביצועים של השיר מושמעות המילים העבריות במלואן (לפעמים בשינויים שמקורם באי הבנת השפה), ולכן הוא כנראה השיר העברי הידוע ביותר בעולם.
זמר הפופ הפרסי ויגן דרדריאן ביצע קאבר לשיר "הבה נגילה". נוסף לכך ויגן הוציא לאור את השיר "شاید بیایی" (בתעתיק לאנגלית: "Shayad Beeyaie"; בתרגום לעברית: "אולי תבוא"), אשר משתמש במקצב השיר "הבה נגילה".
קיימים גם ביצועים אינסטרומנטליים של השיר וקטעים ממנו משמשים כמוטיב בשירים ויצירות אחרות. מתעמלות בהתעמלות אומנותית, בהחלקה על סקטים ועוד, השתמשו בשיר כמנגינת ליווי בתחרויות בינלאומיות ובאולימפיאדה. בנוסף, ריקוד הבה נגילה הוא ריקוד מפורסם בקרב להקות מחול.
מיכאיל אוליאנוב
חייו
במקביל לעבודה בתיאטרון, החל משנת 1954 אוליאנוב היה מלמד בבית הספר למשחק ליד התיאטרון.
אליפות ארצות הברית הפתוחה 1985
תחרות הנשים
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
אסף שוסטר
מחקר
מאז שהצטרף לטכניון, מתמקד שוסטר במחקריו בתחום חישוב מקבילי ומבוזר (חישוב הנעשה על ידי מספר מחשבים שונים בו זמנית), ובשנים האחרונות החל לעסוק גם בעיבוד נתוני עתק (Big Data). מחקריו עסקו במציאת שגיאות בתוכניות מקביליות, ניתוח של מחירים בענן של אמאזון, אלגוריתמי למידה מבוזרים, מודלים מקביליים ומבוזרים, מערכות חישוב מדומות, מערכות זיכרון מבוזר-משותף, עיבוד מידע עשיר מסנסורים, אלגוריתמים לעיבוד שטפי מידע, ועוד. חלק גדול מהבעיות שדורשות שיתוף פעולה של מחשבים רבים, מצריכות שיטות חדשות למזעור של האינטראקציה בין המחשבים או של כמות המידע שהם מעבירים ביניהם, כך ששיתוף הפעולה יהיה יעיל יותר. את השיטות האלו מפתח שוסטר במחקריו.
פרסומים
שוסטר פרסם יותר מ-200 מאמרים בתחומי החישוב המקבילי, כריית מידע והגנה על פרטיות. מאמריו זכו לציטוטים רבים.
אלן פוליקאוסקי
ביוגרפיה
פוליקאוסקי החלה ללמוד ב-1974 הנדסת כימיה במכון הטכנולוגי של ניו ג'רזי (NJIT). בשנת הלימודים השנייה הצטרפה לתוכנית הכשרת הקצונה של חיל האוויר. היא סיימה את התואר הראשון ב-1978 ונשלחה מטעם חיל האוויר ללימודי תואר שלישי בהנדסת כימיה באוניברסיטת קליפורניה בברקלי, אותם סיימה ב-1981.
פוליקאוסקי היא אלמנה ואם לשתי בנות.
עונת 2011/2012 בבונדסליגה
עונת 2011/2012 הייתה העונה ה-49 של הבונדסליגה, שהיא הליגה הגרמנית הבכירה בכדורגל. העונה החלה ב-5 באוגוסט 2011 והסתיימה ב-5 במאי 2012.
משרד הפנים (האימפריה הרוסית)
היסטוריה
ב-8 (20) בספטמבר 1802 אושר המניפסט של אלכסנדר הראשון "אודות הקמת משרדים (מיניסטריונים)". יחד עם משרדי ממשל אחרים נוצר גם משרד הפנים של רוסיה. הרוזן ויקטור פאבלוביץ' קוצ'וביי מונה לשר הראשון לענייני פנים. הרוזן פאבל אלכסנדרוביץ' סטרוגנוב הפך לעוזרו של השר. מתחילה נועד המשרד לייעל את אופן ניהול התפוקה והייצור בשלטון המקומי ולא היה לו אופי משטרתי. אופי זה השתנה עם הוספת משרד המשטרה בשנת 1819.
יחסי אוסטרליה–קירגיזסטן
יחסי אוסטרליה–קירגיזסטן הם יחסי החוץ בין הקהילייה של אוסטרליה לרפובליקה הקירגיזית.
פרשת מקדונלד ומקדונלד'ס
הפרסומות
בעקבות פרסומת זו, שידרה חברת "אלוניאל", הזכיינית הישראלית של חברת מקדונלד'ס, פרסומת ובה ציטוטים מראיון של אריאל מקדונלד, בו הוא מספר בדרך אגב על כך שהוא נוהג לאכול ב"מקדונלד'ס".
בית המשפט המחוזי
אריאל מקדונלד הגיש תביעה כנגד "אלוניאל", בגין הפרה של זכותו לפרטיות. אלוניאל הגישה תביעה מנגד בגין הפרת סימן המסחר שלה. בית משפט המחוזי בתל אביב קבע כי "אלוניאל" הפרה את פרטיותו של אריאל מקדונלד בכך שפרסמה את הכתבה. כמו כן נקבע כי אלוניאל הוציאה על אריאל מקדונלד לשון הרע, ובכך גם גרמה להפרת חוזה הפרסום של מקדונלד עם חברת "בורגר קינג", וכן גרמה לאובדן הסיכויים להארכת החוזה. סך הכל חויבה "אלוניאל" לפצות את מקדונלד ב-300,000 ש"ח. התביעה הנגדית של אלוניאל נדחתה. בתגובה לפסיקת בית המשפט במחוזי, ערערה "אלוניאל" לבית המשפט העליון.
גמר הליגה האירופית 2013
מנגד, בנפיקה ליסבון העפילה לגמר האירופי התשיעי בתולדותיה, והראשון מאז גמר גביע אירופה לאלופות 1990. בעברה שבע הופעות בגמר גביע אירופה, והופעה אחת בגמר גביע אופ"א 1983, שלושים שנים לפני הופעתה הנוכחית, בה נוצחה על ידי אנדרלכט. היה זה המפגש האירופי השני בין צ'לסי לבנפיקה, כאשר הקודם היה בעונת 2011/2012 בליגת האלופות, במסגרת רבע הגמר. אז, ניצחה צ'לסי 1-0 בחוץ ו-2-1 בבית בדרך לזכייה בתואר בתום העונה.
תומאש אראוז'ו
קריירת מועדונים
ב-27 ביולי 2022 הושאל אראוז'ו למשך עונת לז'יל ויסנטה מליגת העל הפורטוגלית. בסך הכל ערך 22 הופעות ליגה במהלך תקופת ההשאלה, בהן הבקיע שער אחד.
יום הקופסאות
מנהגי החג
בקנדה, באוסטרליה ובניו זילנד משמש יום זה כיום קניות שבו נוהגות מרבית החנויות לקיים מכירות חיסול בהוזלה ניכרת של עודפים שנותרו על המדפים לאחר חג המולד.
הדיוויזיה השביעית "מירוט" (צבא הודו הבריטית)
הדיוויזיה ה-7 "מירוט" (Meerut) הייתה דיוויזיה של צבא הודו הבריטית שהוקמה באמצע המאה ה-19 ושילבה יחידות הודיות ובריטיות. חיילי הדיוויזיה היו מעורבים במרד ההודי הגדול ב-1857. בתקופת מלחמת העולם הראשונה לחמו במספר חזיתות.
זום (יישום)
יכולות המוצר
תחילה זום תמכה באופציה לארח ועידות וידאו בנות עד 15 משתתפים. ב-25 בינואר 2013 הורחבה היכולת לתמיכה בעד 25 משתתפים בשיחת וידאו. בגרסה 2.5 רף המשתתפים העליון עלה עד ל-100 משתתפים לכינוס וידאו. כיום החברה מציעה ללקוחות עסקיים לארח פגישות וידאו של עד אלף משתתפים. זום משתמשת בהצפנת AES 256 ביט בשכבת הייצוג.
בימי הקורונה
התפרצות מגפת הקורונה בעולם הביאה לסגר במדינות רבות. אנשים רבים עברו לעבוד מהבית וגם צרכו שירותי חינוך ותרבות דרך המחשב. תופעה זו הביאה לעלייה משמעותית מאוד בהיקף השימוש בתוכנת זום. בעקבות סגירת הקמפוסים האוניברסיטאים, מספר אוניברסיטאות החלו ללמד באמצעות הכלי הזה.
לימודי גבריות
בישראל
במוסדות האקדמיים בישראל קיים היצע מגוון של קורסים ללימודי גבריות בפקולטה למדעי החברה ולמדעי הרוח בדגש על הגבריות הישראלית. בשנת 2009, אוניברסיטת בר-אילן פתחה מגמה ייחודית לתואר שני ושלישי של לימודי גבריות במסגרת לימודי מגדר. לפי התיאור המוצג באתר האוניברסיטה, המגמה מאפשרת: "להתחקות אחר קבוצות שונות של גברים, לבחון את מוקדי הכוח הגבריים בחברה ולנתח את מרחב האפשרויות, כמו גם את המגבלות לשינוי חברתי ומגדרי. הסוגיות המרכזיות הנלמדות הן: התמודדות גברים עם אתגרי המשפחה והעבודה בחברה המודרנית, קוים לדמותו של "הגבר החדש" בחיי היום-יום ובתקשורת, חינוך וחיברות לגבריות: דילמות בהעצמת בנים, גברים כמחנכים, גבריות ורגשות: הרעות הגברית, הומור ואלימות, מיניות וזהויות מיניות, גבריות בארגונים: בעולם העסקים, בפוליטיקה, בצבא ובארגונים "נשיים", דילמות של גבריות במסורת ובדת וגבריות בקבוצות מיעוט".
יחסי אוסטרליה–לאוס
יחסי אוסטרליה–לאוס הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדמוקרטית העממית של לאוס.
הגירה
בזמן המפקד הלאומי של 2016, יותר מ-15,000 אנשים בקהילה האוסטרלית הזדהו כבעלי מוצא מלאוס. לפני מגפת הקורונה, אוסטרליה הייתה יעד מועדף עבור סטודנטים מלאוס הלומדים בחו"ל.
השפעת הספרדית
דפוסי המחלה
מהירות התפשטותה של השפעת הספרדית מבוטאת בשיר ילדים שהיה מקובל בתקופה:
חקר השפעת הספרדית
על פי אחת התאוריות, הווירוס נוצר במחנה צבאי אמריקני בקנזס כתוצאה מפעולת שני מנגנונים גנטיים - סחיפה גנטית והעברה אנטיגנית - בווירוסים בעופות ובחזירים שגודלו במחנה. ברם, ראיות מבנייה מחדש של הווירוס שנעשתה לאחר מכן רומזות שהווירוס דילג לבני אדם היישר מעופות, בלי שעבר דרך חזירים.
בפברואר 2004 פורסם בכתב העת Science דיווח על כך ששתי קבוצות, אחת בראשותו של סר ג'ון סקאל, מנהל המכון הלאומי למחקר רפואי בלונדון, ואחרת בראשותו של יאן וילסון ממכון המחקר סקריפס בסן דייגו, הצליחו לסנתז את חלבון ההימאגלוטינין שהיה אחראי להתפרצות השפעת הספרדית ב-1918. הם עשו זאת באמצעות חיבור DNA מדגימה מריאה של אישה בטונדרה האלסקית ומספר דגימות משומרות מחיילים אמריקאיים ממלחמת העולם הראשונה. הקבוצות ניתחו את מבנה הגן, וגילו כיצד שינויים קלים במבנה מולקולת החלבון אפשרו לווירוס לעבור מעופות לבני אדם עם השפעות כה הרסניות.
גיבורי האולימפוס
בן נפטון
הנבואה של ספר זה:
התגשמות נבואות
אלה מוסיפה "שרוף... השאר שרוף" וכך מתברר שהיא קראה עותק שרוף-למחצה של ספרי הסיבילות, מה שהופך אותה ליקרת ערך בעיקר בעיני אוקטביאנוס, האאוגור שמחפש אחר הספרים.
ויקיטיול
בשנת 2007 קיבל האתר פרס וובי בקטגוריית אתר התיירות הטוב ביותר לשנה זו. באותה שנה מייסדי ויקיטיול החלו מיזם בשם "Wikitravel Press" אשר במסגרתו החברה פרסמה מדריכי טיולים מודפסים המבוססים על תוכן האתר. המדריכים המודפסים הראשונים פורסמו ב-1 בפברואר 2008.
גארפילד (קומיקס)
היסטוריה
בשנת 1999 שווקה 'בובת' חתול - בובה של גארפילד ברחבי מדינות רבות בעולם. הבובה מעוצבת עם כרס יוצאת דופן ופרצוף עייף.
ארל
ארל המודרנית
בעיר ממוקם מועדון הכדורגל "מועדון אתלטיקה ארל-אביניון".
נשפון גדות
נשפון גדות (שם מדעי: Myotis capaccinii) הוא מין של עטלף במשפחת נשפוניים. נשפון הגדות הוא עטלף חרקים שנמצא באגן הים התיכון, דרום אירופה, אסיה, צפון אפריקה והמזרח התיכון, מישראל ועד אוזבקיסטן. נשפון הגדות נמצא גם בארץ ישראל אך נתון בה בסכנה, ומספר הפרטים נאמד בפחות מ-10,000. בישראל נפוץ נשפון הגדות באזור הצפון, בעיקר בחרמון, אצבע הגליל, הגליל ורכס הכרמל.
משפט האי-שלמות של צ'ייטין
נוסח פורמלי
משפט האי-שלמות של צ'ייטין. לכל תורה עקבית ואפקטיבית שמסוגלת לתאר סיבוכיות קולמוגורוב קיים קבוע L (התלוי בתורה ובשפת התכנות) כך שלכל n טבעי לא ניתן להוכיח את הטענה "L<K(n)" במסגרת התורה.
פיזיקה מתמטית
מכניקה קלאסית
במכניקה קלאסית כוללת הפיזיקה המתמטית ניסוח מתקדם ומופשט של מכניקה ניוטונית תוך אימוץ של מכניקה לגראנז'ית ומכניקה המילטונית גם בנוכחות אילוצים. שני ניסוחים אלה נכללים במכניקה אנליטית ומובילים להבנה של יחסי הגומלין העמוקים של מושגי סימטריה וחוקי שימור במהלך האבולוציה הדינמית, כפי שהיא מגולמת בתוך הניסוח הבסיסי ביותר של משפט נתר. גישות ורעיונות אלה הורחבו לתחומים אחרים בפיזיקה, כגון פיזיקה סטטיסטית, מכניקת הרצף, תורת השדות הקלאסית ותורת השדות הקוונטית. יתר על כן, הם סיפקו מספר דוגמאות ורעיונות בגאומטריה דיפרנציאלית (למשל כמה מושגים בגאומטריה סימפלקטית ואגד וקטורי).
מכניקת הקוונטים
התאוריה של ספקטרוסקופיה (ובהמשך מכניקת הקוונטים) התפתחה כמעט במקביל לחלקים מסוימים של התחומים המתמטיים של אלגברה ליניארית, תורה ספקטרלית של אופרטורים ואלגברת אופרטורים ובאופן רחב יותר אנליזה פונקציונלית.
תקשורת בערב הסעודית
התקשורת בערב הסעודית עברה כברת דרך מאז הקמת מנהלת הדואר, הטלפון והטלגרף (PTT) בממלכה ב-1926.
גישה לאינטרנט בפס רחב
שירות ADSL בערב הסעודית הפך לזמין מאז 2001. כחלק מהמונופול שלה על כל שיטות התקשורת בערב הסעודית, חברת הטלקום הסעודית היא הספקית המלאה היחידה, אם כי מספר ספקיות אינטרנט זמינות, באישור חברת הטלקום הסעודית.
סופרבוס
מותה של אמיליה מרטיננקו
ב-15 בדצמבר 2022, פורסם באמצעי התקשורת הודעה לפיה הולכת רגל בת 18 ששמה אז לא הותר לפרסום נדרסה למוות על ידי מטרונית שעשתה את דרכה מחיפה אל אזור הקריות. התאונה התרחשה בשעה 2:09 לפנות בוקר, ולפי הפרסומים נעצר נהג מטרונית משפרעם שנחשד בפגיעה בהולכת הרגל. ב-6 בינואר 2023 פורסם באתר "mynet קריות" תחקיר של העיתונאי דורון סלומון ובו פורסם כי הולכת הרגל שנפגעה היא אמיליה מרטיננקו, נערה בת 18 שעלתה לארץ במטרה להימלט מהמלחמה באוקראינה והתגוררה בבית סביה בחיפה. לפי התחקיר, מרטיננקו נפגעה לאחר שהתהלכה על מסלול המטרונית בשדרות ההסתדרות בחיפה על ידי שישה מטרוניות שונות - כולל המטרונית שנהגה נחקר - ועל כולן נמצאו סימני דם, וכי ייתכן שהנהג החשוד הוא כלל אינו זה שגרם למותה.
קריסטן פוקסן
ביוגרפיה
פוקסן ייצגה את partypoker מ-2016 עד 2021.
נכון למרץ 2023, פוקסן זכתה בסך של כ-6 מיליון דולר מטורנירי פוקר, כשמתוכם כ-1.3 מיליון דולר בסבב אליפות העולם.
ירונה כספי
בנין קלפים
בנובמבר 2012 הקימה כספי טריו רוק בועט בו ניגנה בגיטרה חשמלית יחד עם הבסיסט אסף פקר והמתופף אושר סבג. הטריו התבסס על שירי ארבעת האלבומים של כספי בעיבודים חדשים ומחומרים חדשים אותם כתבה, הטריו הופיע בכל הארץ וזכה לביקורות נלהבות בתקשורת. בנובמבר 2013 המתופף ניק קינסברונר החליף את אושר סבג והטריו המשיך להופיע ובאוגוסט 2014 ההרכב התפרק. במהלך השנתיים בהם ההרכב פעל הוקלטו באולפן שירים חדשים אותם כתבה, הלחינה וגם הפיקה מוזיקלית. בפברואר 2015 הוציאה כספי מיני אלבום בשם "בניין קלפים" המכיל שישה שירים מתוכו יצא הסינגל "זו לא אני" והוא מעלה נושאים חברתיים אקטואליים. ב-23 בנובמבר 2013 הופיעה כספי עם תובל פטר, האקורדיוניסט המיתולוגי של להקת הנח"ל והתרנגולים, במופע משירי סשה ארגוב בפסטיבל האקורדיון במרכז ענב בתל אביב. המופע הועלה עוד מספר פעמים במועדון לבונטין 7 בתל אביב.
דדלוס ציפור
במרץ 2016 הודיעה כספי על הוצאת אלבומה השישי "דדלוס ציפור" המוקדש לשירת משוררים מהארץ ומהעולם שני מסוגו לאחר אלבומה הרביעי "מאפיה של אישה אחת" 2011 קדמו להוצאת האלבום הסינגלים "המים נבונים מאיתנו" שאת מילותיו כתב המשורר הטורקי פאזיל חוסנו דגלרג'ה בתרגומו של שלמה אביו ו"שיר אושר" אותו כתבה המשוררת יערה בן דוד. האלבום אינו ממשיך את מסורת הרוקנרול העצבני והמוכר האופייני לכספי, אך אפשר לומר כי זו אותה גברת בשינוי אדרת, אך הפעם שקטה בצעקתה - הפרקשן תפס את מקום התופים, פסנתר, כלי מיתר, נשיפה, אקורדיון וקונטרבס הם אבן הפינה של האלבום 'דדלוס ציפור'-שהוא גם שיר הנושא בתוך האלבום שאת מילותיו כתב המשורר המנוח עזריאל קאופמן. הצירופים המוזיקליים המנגישים שירה רצינית מקורית ומתורגמת, מתארים התעמקות בנפש האדם בחוויותיו, אהבותיו, אכזבותיו ובטבע. עשרה שירים משירת משוררים שנבחרו בקפידה ומתפרשים על פני תקופות מימי הביניים ועד ימינו, אותם כספי הלחינה עיבדה והפיקה מוזיקלית. מעבדים אורחים נוספים - האקורדיוניסט הבינלאומי אמיל אייבינדר - בשירים "דדלוס ציפור" ו"כאב פרידה" ואלי מגן בשיר "אין דבר". משוררים נוספים המשתתפים באלבום –ג'לאל א-דין רומי, רפי וייכרט, מירון ח. איזקסון, הרצל חקק, ירונה כספי. האלבום יצא ביוני 2016.
שוק הדגים צוקיג'י
תפעול
עבור דגים גדולים, כדוגמת טונה נדרשו כלי חיתוך גדולים, וטונה קפואה נחתכה כמו קורות עץ בעזרת מסור סרט ארוך, וטונה שאינה קפואה נחתכה בעזרת סכינים ארוכות במיוחד הקרויות "אוֹרוֹשי הוֹצ'וֹ".
דוכסות מנטובה
היסטוריה
נינו של קרלו, פרדיננדו קרלו, היה הדוכס האחרון של מנטובה וחובב מושבע של מוזיקה (המלחין תומאזו אלבינוני, שעבד בחצר במנטובה ככנר, הקדיש לו מספר יצירות פרי עטו). הוא כרת ברית עם לואי הארבעה עשר, מלך צרפת, מכר לו את העיר קזאלה מונפראטו ונלחם לצד צרפת במלחמת הירושה הספרדית. המחיר ששילם על התמיכה בצרפת היה כבד. ב-1701 הוא הוכרז כמורד על ידי יוזף הראשון, קיסר האימפריה הרומית הקדושה. ב-1708 מת פרדיננדו קרלו ללא יורשים. חלק מדוכסות מנטובה, במרכזה העיר עצמה, סופחה לממלכת הבסבורג, החלקים שהשתייכו למרקיזות מונטפראט הועברו לשליטת בית סבויה.
מיכל שיר
הכנסת העשרים ושלוש והכנסת העשרים וארבע
ב־21 בדצמבר 2020 הצביעה שיר נגד המשך קיום ממשלת ישראל השלושים וחמש, בניגוד לעמדת מפלגתה, וכך הייתה בין המובילות בפיזור הכנסת ה-23. בהצבעה שנועדה להאריך את חיי הכנסת לכל הפחות בשבועיים, ובמה שכונה "ליל החניונים", התחבאה שיר ברכבה וגרמה לחברי הכנסת מטעם הליכוד לחשוב שהיא אינה נוכחת בהצבעה. אולם ברגע האמת הופיעה במליאה והצביעה נגד עם שלושה חברי כנסת נוספים מהקואליציה: (אסף זמיר, מיקי חיימוביץ' ורם שפע). בהיעדרה של שרן השכל נפלה ההצבעה, ויומיים לאחר מכן התפזרה הכנסת. ב-31 בדצמבר 2020 הודיע שפע לגנץ כי עזב את מפלגת חוסן לישראל. בד בבד הודיעה שיר על התפטרותה מהכנסת מייד לאחר מכן, כדי להצטרף למפלגת תקווה חדשה בראשות גדעון סער.
חיים אישיים
שיר נשואה לארז סגמן ואם לשניים. מתגוררת ברמת השרון.
תומאס מטינגלי
תומאס קנת "קן" מטינגלי השני (באנגלית: Thomas Kenneth "Ken" Mattingly II; נולד ב-17 במרץ 1936) אסטרונאוט בתוכנית אפולו ובמעבורת החלל. נולד בשיקגו, אילינוי. היה טייס מודול הפיקוד של אפולו 16, מפקד המעבורת במשימה STS-4, ומפקד המעבורת במשימה STS-51C.
שירות צבאי
מטינגלי החל את הקריירה הצבאית שלו כסג"ם בצי האמריקאי בשנת 1958, וקיבל את כנפי הטיסה שלו בשנת 1960. בין 1960 ל־1963 הוא הוצב בטייסת VA-35 והטיס מטוסי A-1H סקייריידר מעל נושאת המטוסים USS Saratoga. ביולי 1963 הועבר לטייסת VAH-11 על נושאת המטוסים USS Franklin D. Roosevelt, שם הטיס מטוסי A-3 סקייווריור במשך שנתיים. בתפקידו האחרון היה תלמיד בבית הספר לטייסי מחקר אירוספייס של חיל האוויר האמריקאי.
שירות בנאס"א
נבחר כאחד מ-19 האסטרונאוטים שנבחרו באפריל 1966.
בין ינואר 1973 למרץ 1978 שימש כראש תמיכת תוכנית המעבורת במשרד האסטרונאוטים. לאחר מכן מונה כעוזר טכני לענייני טיסות ניסוי למנהל תוכנית הניסוי לטיסות במסלול. בין דצמבר 1979 לאפריל 1981 שימש כראש קבוצת ההמראה והחדירה לאטמוספירה במשרד האסטרונאוטים. לאחר מכן היה מפקד גיבוי של STS-2 ו־STS-3.
בין יוני 1983 למאי 1984 היה ראש קבוצת התמיכה של מחלקת ההגנה במשרד האסטרונאוטים.
לאחר נאס"א
לאחר שחרורו מונה למנהל השימוש וההפעלה של משרד תחנת החלל של גראמן. היה ראש תוכנית אטלס בג'נרל דיינמיקס. תפקידו הבא היה סגן נשיא לוקהיד מרטין ומנהל תוכנית X-33. בספטמבר 1999 מונה ליו"ר יוניברסל ספייס נטוורק.
אי-אה
אי-אה (בפולנית: IO) הוא סרט מסע ודרמה משנת 2022 בבימויו של יז'י סקולימובסקי. בהשראת סרטו של רוברט ברסון מ-1966 ״מקרה בלתזר״, הוא עוקב אחר חייו של חמור בקרקס פולני ותלאותיו לאחר שהקרקס פושט רגל. הסרט הוקרן לראשונה בתחרות בפסטיבל קאן במאי 2022, שם זכה בפרס חבר השופטים, יחד עם הסרט ״שמונה הרים״. אי-אה הוא המועמד של פולין לפרס האוסקר לסרט העלילתי הבינלאומי הטוב ביותר בטקס פרסי אוסקר ה-95.
אנדרו האוויל
ביוגרפיה
האוויל עבד עם הלהקה השייקספירית המלכותית, וב-1996 הופיע בווסט אנד הלונדוני במחזה "האישה בשחור". תפקידיו בתיאטרון כללו עבודה עם המחזאי אלן אייקבורן במחזה "Virtual Reality", הפקה של הווסט אנד למחזה "Ring Round the Moon" מאת ז'אן אנוי, ובהפקות של המחזות "קומדיה של טעויות" ו"נשות וינדזור העליזות" בבימויו של כריס לסקומב בתיאטרון שייקספיר גלוב.
הפארק הלאומי המלכה אליזבת
הפארק הלאומי המלכה אליזבת (באנגלית: Queen Elizabeth National Park) היא שמורה מתויירת באוגנדה. השמורה מצויה במערב המדינה ומשתרעת על שטח של כ-2,000 קמ"ר מימת ג'ורג' עד ימת אדוארד וסביב ערוץ קזינגה שמחבר ביניהם.
השמורה כוללת את יער מאראמאגמבו והיא גובלת בקיגזי ושמורת השעשועים קימבורו, הפארק הלאומי קיבאלה והפארק הלאומי וירונגה שברפובליקה הדמוקרטית של קונגו. העיר קססה שוכנת בקצה הצפון מערבי של הפארק.
טנדר
מבנה הטנדר
הטנדר מורכב מתא נהג (קבינה) שמאחוריו ארגז פתוח או סגור למטען. טנדרים אמריקאים מוצעים גם ללא ארגז מטען בכלל, ועם מרכב אחוד שמהווה חלק בלתי נפרד ממנו בדומה למשאית אחודה (טנדר עם מכלית או מכולה למשל). מקובל לחלק את הטנדרים לקבוצות לפי גודל תא הנהג - בעלי תא נהג ובו שורה אחת של מושבים (חד-קבינה) לעומת בעלי תא נהג שבו שתי שורות מושבים (דאבל-קבינה), ולחלופין לפי הגודל - טנדר גדול, בינוני, או קטן. השם טנדרון משמש לרכב מסחרי קטן יותר, בדרך כלל סגור, שאין בו חלוקה בין תא הנהג למטען.
המחלקה לאיסוף המכס
היסטוריה
ב-23 בספטמבר 1811 - הוקמה המחלקה הזמנית של לשכת המסחר. המחלקה הזמנית קיבלה תיקים ממחלקת משרד המסחר. ב-25 באוקטובר 1811 נפתחה מחלקת סחר חוץ במשרד האוצר. המחלקה הזמנית של לשכת המסחר בוטלה בשנים 1823–1829. המחלקה לאיסוף מכס הוקמה ב-26 באוקטובר 1864 תוך שינוי שמה של מחלקת סחר חוץ עם העברת כל ענייני סחר חוץ למחלקה.
נצנצים
וידאו קליפ
נכון ליוני 2021, מונה הצפיות של הקליפ עומד על למעלה מרבע מיליון צפיות.
ג'אקס
ביוגרפיה
ג'אקס גדלה באטלנטיק ביץ', ניו יורק ועברה עם משפחתה בשנת 2005 לאיסט ברונסוויק, ניו ג'רזי. היא החלה לשיר בגיל 5. אביה, ג'ון, הוא לוחם אש, שנפצע בתפקיד במהלך פיגועי 11 בספטמבר, ואמה, ג'יל, היא מורה בבית ספר בניו יורק. לאחר שלמדה בבתי הספר הציבוריים של איסט ברונסוויק, ג'אקס קיבלה חינוך ביתי החל מכיתה ח', על מנת לאפשר לה מספיק זמן לשיעורי פיתוח קול, הופעות והקלטות.
שחקן השבוע בליגת העל
שיאני הזכיות
להלן טבלת השחקנים שזכו בתואר זה:
יחסי יוון–לאוס
יחסי יוון–לאוס הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית העממית של לאוס.
מרגרטה שוטה-ליהוצקי
פעילות בתקופת מלחמת העולם השנייה
עם התדרדרות המצב הפוליטי ברפובליקת ויימאר וההקצנה הפוליטית ימינה, הצטרפה שוטה-ליהוצקי ב-1930 אל האדריכל ארנסט מאי שגיבש סביבו קבוצה של שבעה-עשר אדריכלים, "בריגאדת מאי". הקבוצה הוזמנה לעזור במימוש "תוכנית החומש" של סטלין (1929–1934) ובמסגרת זאת לקחה על עצמה את תכנון עיר התעשייה מגניטוגורסק שבהרי אוּרל הדרומיים. בעת הגעתם הייתה זאת עיר של בקתות חמר וצריפים בלבד. היא תוכננה להכיל 200,000 תושבים תוך מספר שנים, ברובם עובדי תעשיית הפלדה. לזכותה של "בריגאדת מאי" נזקפים בנייתן של 20 ערים בשלוש שנים אולם "תוכנית החומש" שהביאה לקולקטיביזציה כפויה שגרמה לרעב ולמוות המוניים ולהתנגדות אלימה לשלטון, הופסקה למעשה ב-1932.
איחוד קנדה
ועידת קוויבק
נציגי אי הנסיך אדוארד שבו מקוויבק מאוכזבים. הם לא קיבלו הבטחה לכך שהם ייוצגו על ידי שישה נציגים בבית התחתון ונדחתה בקשתם להקצבת סכום של 200,000 דולר כפי שהוצע בשארלוטטאון לסייע לרכישת קרקעות שבעליהן היו נפקדים.
חוקי צפון אמריקה הבריטית
בעוד שחוק צפון אמריקה הבריטית גרם לאוטונומיה נרחבת יותר של קנדה בהשוואה לזו שהייתה לה קודם לכן, היא הייתה רחוקה מאוד מקבלת עצמאות מלאה מבריטניה. על פי בית המשפט העליון של קנדה, "הריבונות של קנדה הושגה בתקופה שבין חתימתה בנפרד על חוזה ורסאי ב-1919 לבין חקיקתו של חוק וסטמינסטר ב-1931", זמן רב לאחר האיחוד ב-1867. הגנתה של צפון אמריקה הבריטית עברה לאחריותה של קנדה. מדיניות החוץ נותרה בידיה של בריטניה, הוועדה השיפוטית של המועצה המלכותית של בריטניה נותרה דרג הערעור הגבוה ביותר של קנדה ורק בריטניה יכלה לבצע תיקונים בחוקת קנדה. בהדרגה, השיגה קנדה אוטונומיה רחבה יותר וב-1931 היא קיבלה אוטונומיה כמעט מוחלטת במסגרת חבר העמים הבריטי עם חקיקתו של חוק וסטמינסטר. בשל העובדה שלפרובינציות של קנדה לא היה סמכות לבצע תיקונים בחוקה, נותרה סמכות זו בידי הפרלמנט הבריטי. ב-1982 שונתה החוקה כאשר המלכה אליזבת השנייה העניקה את ההסכמה המלכותית לחוק קנדה. חוקת קנדה מורכבת ממספר מסורות כתובות ובלתי כתובות. אחד ממסמכי היסוד שלה הוא "חוק החוקה" משנת 1982 ששינה את "חוק צפון אמריקה הבריטית" משנת 1867 ל"חוק החוקה – 1867".
אבות האיחוד
"אבות האיחוד" (Fathers of Confederation) הם אותם הנציגים שנכחו באחד או יותר מבין הוועידות שנערכו בשארלוטטאון ובקוויבק ב-1864 ובלונדון ב-1866.
הצטרפות פרובינציות נוספות
לאחר חוק האיחוד של 1867, הוקמה מניטובה על פי חוק של הפרלמנט הקנדי שנחקק ב-15 ביולי 1870, ובמקור היא השתרעה על פני שטח קטן בהרבה בהשוואה לשטח הנוכחי שלה. קולומביה הבריטית הצטרפה לקנדה ב-20 ביולי 1871 על פי דבר המלך במועצה שפורסם מתוקף חוק צפון אמריקה הבריטית. בצו זה שולבו התנאים שעליהם ניהלו ממשלות קנדה וקולומביה הבריטית משא ומתן, ושכללו התחייבות של הממשלה הפדרלית לסלול מסילת ברזל שתקשר את קולומביה הבריטית למערכת הרכבות הארצית תוך עשר שנים מיום האיחוד. ב-1 ביולי 1873 הצטרף לבסוף אי הנסיך אדוארד לאיחוד, גם כן על פי דבר המלך במועצה. אחד התנאים שהעלו נציגי האי היה מתן ערבות של הממשלה הפדרלית להפעלת קו מעבורת שיקשר אותו ליבשה, תנאי שבוטל עם השלמת בנייתו של גשר הקונפדרציה ב-1997. אלברטה וססקצ'ואן הוקמו ב-1 בספטמבר 1905 מתוקף חוקים שחוקק הפרלמנט הקנדי. ב-31 במרץ 1949 הצטרפה לאיחוד הקנדי אחרונת הפרובינציות, ניופאונדלנד ולברדור, מתוקף חוק של הפרלמנט הבריטי, זאת גם כן על בסיס הבטחת הקמתו של קשר מעבורות לאי.
מסר (חברה)
החברה מעסיקה 600 עובדים, לחברה מרכז לוגיסטי ראשי בראשון לציון, ו-45 מרכזי הפצה בפריסה ארצית.
דני צוקרמן
ביוגרפיה
הוא למד מוזיקה בבית הספר למוזיקה רימון. בהמשך הוא שיתף פעולה עם אמנים מובילים בהם: דני סנדרסון, אפרים שמיר, אלונה דניאל, יצחק קלפטר, יעל לוי ועוד.
בתחילת דרכו הופיע צוקרמן בהרכבים שונים כולל הרכב עם רפי פרסקי. את הקריירה המקצועית שלו החל בגיל 23 כשדני סנדרסון הזמין אותו לנגן בס בסיבוב ההופעות של האלבום "חכם על קטנים" ולאחר מכן בסיבוב "בבת אחת".
Piano Improvisations Vol. 2
Piano Improvisations Vol. 2 הוא אלבום הסולו השמיני של המוזיקאי האמריקאי צ'יק קוריאה, שהוקלט בחודש אפריל 1971, ויצא בשנת 1972 על ידי חברת התקליטים הגרמנית ECM. האלבום מכיל אך ורק קטעים שכתב ומבצע קוריאה לבדו על הפסנתר, בדומה לאלבומו הקודם Piano Improvisations Vol. 1, המהווה המשך שלו.
פרוס העצרת
מקור המונח
המשמעות השנייה היא תאריך שבו מתריעים על מחסור במי שתייה במאגרים:
משמעות השם
המילה "פרוס" עשויה להתפרש כ"ערב החג", כיוון שביוונית קיימת מילה דומה שמשמעותה "לפני", "בכיוון" או "לקראת". עם זאת, ב מפורשת המילה כ"חצי משלושים יום לפני החג", כנגזרת של המילה "פרס", שמשמעותה "חצי". לפי דברי רבי יוסי ברבי יהודה שם, משמעות הביטוי אינה בהכרח חמישה עשר יום, אלא גם שישה עשר.
הר לויד (אנטארקטיקה)
מקור השם
שמו של ההר ניתן לו על ידי המשלחת האנטארקטית הבריטית.
יחסי אוסטרליה–המלדיביים
סקירה כללית
אוסטרליה והמלדיביים כוננו יחסים דיפלומטיים בתחילת 1974, כאשר השגריר הראשון של אוסטרליה שאינו תושב אוסטרליה הציג את אמנתו ב-17 בפברואר 1974. עם הצטרפות האיים המלדיביים לחבר העמים הבריטי ב-1983 והצטרפותה מחדש ב-2020 לאחר פרישתה ב-2016, שתי המדינות החליפו נציבים עליונים ביניהן.
אלון בצעננים
במחקר הוצע לזהות את אלון בצעננים עם בקעת יבנאל, ששמה כפי שהשתמר הוא "סהל אלאחמא", ולחלופין עם אתר בשם שג'רת אל-כלבּ. יש הסוברים גם כי אלון בצעננים ואלון בצענים הם שני אתרים שונים, כאשר אלון בצעננים הוא בדרום נחלת שבט נפתלי ואילו אלון בצענים הוא בתל אל-קדיס שבבקעת מגידו, ממזרח ללג'ון.
ויל ביינום
קריירה
ביינום התחיל לשחק כדורסל בתיכון. לאחר סיום לימודיו עבר לשחק באוניברסיטת אריזונה ובמכון הטכנולוגי של ג'ורג'יה (ג'ורג'יה טק). לפני עונת 2006/2005 שיחק במחנה הקיץ של בוסטון סלטיקס. ביינום נרשם לדראפט ה-NBA, אך לא נבחר ונרשם לדראפט ה-NBDL בו נבחר במקום החמישי ושיחק בקבוצת רואנוק דאזל שם זכה בתואר "רוקי השנה". לאחר מכן הצליח ביינום להתקבל לליגת ה-NBA ושיחק 15 משחקים במדי גולדן סטייט ווריורס.
פסטיבל הסרטים הבין-לאומי סן סבסטיאן
היסטוריה
בשנת 1985 התקבל לראשונה סרט ישראלי לתחרות הרשמית, הסרט "גשר צר מאד" של הבמאי נסים דיין.
נאבל
יהדות נאבל
הסופר מרקו קוסקס אשר עלה לישראל מצרפת בסוף שנת 2011 נולד בנאבל.
אנטרופיה בתרמודינמיקה ובתורת האינפורמציה
אינפורמציה כאנטרופיה שלילית
המושג אנטרופיה שלילית (Negentropy) נטבע לראשונה על ידי ארווין שרדינגר בספרו "מה הם חיים?" , אולם מי שפיתח את הקשר בין אנטרופיה שלילית לאינפורמציה היה לאון ברילואן, במאמרים ובספר שפורסמו בשנות ה-50.
האנטרופיה של המערכת הפיזיקלית כאשר יש לה P_0 או P_1 מצבי מיקרו זמינים היא ו- בהתאמה, אז  כך שניתן לראות שעלייה באינפורמציה הקשורה גוררת ירידה באנטרופיה של המערכת, ומכאן ההתייחסות לאינפורמציה כאל אנטרופיה שלילית. ניתן לפרש תוצאה זו כך: אנטרופיה היא מדד לאינפורמציה החסרה לנו לתיאור המצב המיקרוסקופי של המערכת באופן מלא. באופן שקול, כאשר האנטרופיה של המערכת גדלה, אנו מאבדים אינפורמציה לגביה. לדוגמה, ניקח מיכל ובו מחיצה שבצידה האחד גז מסוג אחד, ובצד השני גז מסוג אחר. הסרת המחיצה תגרום לערבוב הגזים, תהליך בלתי הפיך שגורם לאנטרופיה של המערכת לגדול. האינפורמציה שלנו לגבי המערכת קטנה: לפני הערבוב, ידענו איזה סוג גז נמצא בכל צד, בעוד שכעת אין לנו מידע לגבי סוגי הגז במיקומים שונים במיכל.
דוגמה
עבור גז אידיאלי חד-אטומי, עם N אטומים במסה m הנמצא במיכל בנפח V, האנטרופיה נתונה על ידי משוואת סאקר-טטרוד,. עבור מול הליום (^4He) בטמפרטורה 300 קלווין ובנפח ליטר, האנטרופיה היא בערך 100 J/K. לפי הפרשנות שהאנטרופיה היא הממוצע של האנטרופיה האלגוריתמית של המערכת (עד כדי קבוע בולצמן), מספר הביטים הממוצע הנדרש לתיאור המערכת הוא ביטים, שהם כ-17 ביטים לאטום.
יישומים
בנט מדגיש שסיבוכיות קולמוגורוב של מערכת איננה פונקציה חשיבה, כך שהפתרון שהוא מציע אינו עוזר באופן פרקטי לחישוב האנטרופיה של המערכת, אלא רק פותר את הבעיה הקונספטואלית של היעדר תכונה מיקרוסקופית שאנטרופיה היא הממוצע שלה; אולם, במחקר משנת 2019, רם אבינרי, מיכה קורנרייך ורועי בק מאוניברסיטת תל אביב השתמשו ברעיונות דומים על מנת להעריך את האנטרופיה של מערכות פיזיקליות שונות. הם הריצו סימולציות של מערכות בשיווי משקל, ודגמו מהן מצבי מיקרו שונים באופן בלתי תלוי. תיאור חד־ממדי של מצבי המיקרו השונים נשמר ברצף לקובץ, שעבר דחיסה באמצעות אלגוריתם למפל-זיו כך שהתקבל קובץ בגודל C_d. בנוסף, חושב הגודל המכווץ של הקובץ המתאר אותה מערכת כאשר האנטרופיה שלה מינימלית ומקסימלית, C_1,C_0 בהתאמה. מתוך גדלים אלה חושבה "אי-הדחיסות" (incompressibility),, שמתכנסת לקבוע בין 0 ו-1 עבור מספיק דגימות של מערכת בשיווי משקל. את \eta ניתן לתרגם לאנטרופיה בהסתמך על ערכים ידועים, או מתוך השוואה לאנטרופיה המקסימלית: אם המערכת ניתנת לייצוג על ידי n_s ערכים בדידים, האנטרופיה המקסימלית שלה היא k_B \ln n_s (כאשר k_B הוא קבוע בולצמן) לכל דרגת חופש, ולכן עבור מערכת עם D דרגות חופש, קירוב מסדר ראשון של הקשר בין אי-הדחיסות לאנטרופיה ייתן. קירוב זה נתן תוצאות טובות בהשוואה לערך האנטרופיה הידוע עבור מערכות שבהן ניתן לחשב אותה אנליטית, אפילו כאשר מספר הדגימות היה נמוך יחסית.
דוגמה: מימוש זיכרון באמצעות גז אידיאלי חד-חלקיקי
נממש זיכרון של ביט יחיד באמצעות תא עם חלקיק יחיד של גז אידיאלי. אמנם פיתוחים תרמודינמיים מניחים מספר גדול של חלקיקים, אולם אם נבצע מדידות על חלקיק יחיד למשך זמן, נוכל להחליק סטיות סטטיסטיות ולקבל אותן תוצאות שיתקבלו עבור גז אידיאלי המורכב מחלקיקים רבים. נניח שהחלקיק נמצא בתא בנפח V, אך מיקומו של החלקיק בתוך התא איננו ידוע וממילא הוא חופשי לנוע בתוכו. כעת נרצה לקבוע את ערכו של תא הזיכרון על ידי הזזת החלקיק לאחד מצידי התא (כמו בדוגמה העליונה באיור). באמצעות בוכנה המתקדמת מהקצה השני (זה שאנו רוצים להרחיק את החלקיק ממנו), נוכל לדחוק את החלקיק לצד המבוקש באופן קווזי-סטטי ואיזותרמי, כך שהוא יוכל לאכלס רק חצי מהנפח המקורי.
הר מילר (ארץ אנדרבי)
מקור השם
שמו של ההר ניתן לו על ידי ועדת השמות האנטארקטית של אוסטרליה.
מבצע ארז
מהלך המבצע
בליל 28/29 במאי 1948 נכבש הכפר זרעין על ידי גדוד 14 של חטיבת 'גולני' בקרב קל יחסית, בתי הכפר פוצצו. על מקום הכפר נמצא כיום קיבוץ יזרעאל.
זל מילר
קריירה פוליטית
הוריו של מילר היו מעורבים בפוליטיקה המקומית בהרים הצפוניים של ג'ורג'יה. מילר, שהאמין במשנת המפלגה הדמוקרטית זה מכבר, לימד היסטוריה ומדע המדינה במכללת יאנג האריס לפני שנבחר לראש עיריית יאנג האריס מ-1959 עד 1960. הוא נבחר לשתי תקופות כהונה בסנאט של מדינת ג'ורג'יה בשנים 1961–1964. ב-1964 וב-1966 הוא התמודד ללא הצלחה למועמדות הדמוקרטית לייצוג ג'ורג'יה בבית הנבחרים של ארצות הברית. מילר תמך בהפרדה גזעית בשתי התמודדויותיו למועמדות הדמוקרטית. מאוחר יותר כיהן בממשלת המדינה כמזכיר בפועל של המושל לסטר מדוקס וסניף המפלגה הדמוקרטית בג'ורג'יה. מילר כיהן גם כיושב ראש מטה הבחירות של וולטר מונדייל בג'ורג'יה כאשר הלה התמודד לנשיאות ארצות הברית ב-1984.
פרנק באסן
פרנק אלברט באסן (באנגלית: Frank Albert Bassen; 14 בנובמבר 1903 סנט ג'ורג', ניו ברונסוויק, קנדה – 17 בפברואר 2003) היה רופא פנימי והמטולוג יהודי-אמריקאי יליד קנדה.
זל מילר
תמיכתו בג'ורג' ווקר בוש בבחירות 2004
זמן קצר לאחר מכן, התראיין מילר בתוכנית "הארדבול" של רשת MSNBC שמונחית בידי כריס מתיוס. אחרי שמילר הביע את כעסיו על אופן תשאוליו של מתיוס, האחרון הפעיל לחץ על מילר בשאלתו: "עכשיו, האם אתה מאמין, סנטור, בכנות, שג'ון קרי רוצה להגן על המדינה בכדורי נייר לעוסים?". מילר הזועם הטיח בכעס במתיוס: "הסתלק מפניי!", והכריז באותה נימה "הלוואי שהיינו חיים ביום בו יכולתי לקרוא תיגר על אדם דרך קריאה לדו-קרב". זמן לא רב אחרי הראיון, התנצל מילר על התנהגותו ואמר: "זה היה נורא. אני מביך את עצמי, אני מעדיף להאמין כי זה לא קרה".
פרנק באסן
תסמונת באסן-קורנצווייג
בשנת 1950 יחד עם רופא העיניים אברהם ל. קורנצווייג פרסם באסן את התיאור הראשון של תסמונת אבטאליפופרוטאינמיה המשפחתית. החולה שהיווה נשוא למחקר הייתה צעירה יהודייה בת 18, בת להורים בני דודים, שסבלה מרטיניטיס פיגמנטוזה, היסטוריה של שלשולים כרוניים, פגיעה דיפוזית של מערכת העצבים עם תמונה קלינית דומה לאטקסיית פרידריך וכדוריות אדומות בדם בעלות צורה מוזרה עם חריצים - אקאנטוציטים. גם אצל אח של החולה, נמצאו אותם השינויים בדם, התחלה של רטיניטיס פיגמנטוזה, מה שכיוון אל מקור תורשתי של המחלה. באסן נודע גם בתרומתו לטיפול ובחקר ההמופיליות